|  |
| --- |
| Бұйрықпен бекітілді |

**Қосылған құн салығы төлеушіні шартты тіркеу есебіне қою қағидалары**

**1-бөлім. Жалпы ережелер**

1. Осы Қосылған құн салығының (бұдан әрі – ҚҚС) төлеушісі ретінде шартты тіркеу есебіне қою қағидалары Қазақстан Республикасының Салық кодексінің 102-бабының 1-тармағына сәйкес әзірленді және ҚҚС төлеушіні шартты тіркеу есебіне қою тәртібін айқындайды.
2. Осы Қағидаларда пайдаланылатын негізгі ұғымдар:

бизнес сәйкестендіру нөмірі – заңды тұлғаға (филиал және өкілдікке), бірлескен кәсіпкерлік нысанында қызметті жүзеге асыратын дара кәсіпкерге берілетін бірегей нөмір;

қызметін Қазақстан Республикасының аумағында интернет-алаң арқылы жүзеге асыратын шетелдік компания – Қазақстан Республикасының аумағында интернет-алаң арқылы тауарларды өткізуді жүзеге асыратын және (немесе) қызметтерді көрсететін бейрезидент-заңды тұлға;

интернет-алаң – ортақ пайдаланылатын телекоммуникация желісі мен Интернет арқылы тауарлар сатуға, қызметтер көрсетуге, қызметтер көрсету туралы ұсыныстарға, оның ішінде интернет-дүкенге және (немесе) сауда алаңына қолжетімділік беру арқылы өзге тұлғаларға көрсетілетін қызметтерді сату және көрсету, тапсырысты ресімдеу және төлем жасау үшін мүмкіндік беру бойынша делдалдық қызметтер көрсетуге арналған интернет-дүкен және (немесе) сауда алаңы;

мерчант атауы (мерчант name) – эквайринг операцияларын жүргізу кезінде төлем жүйесінде сәйкестендірілетін кәсіпкер субъектісінің атауы;

мерчант ID – төлем жүйелерін пайдалана отырып шетелдік компанияны төлем және (немесе) ақша аударымын алушы ретінде сәйкестендіретін бірегей таңбалар жиынтығы;

mcc коды – банктік және төлем жүйелерімен бизнес санатын белгілеу үшін қолданылатын төрт таңбалы нөмір;

электрондық сауда – тауарлардың электрондық саудасы – интернет-алаң арқылы жүзеге асырылатын, жеке тұлғаларға тауарларды өткізу жөніндегі кәсіпкерлік қызмет;

электрондық нысанда көрсетілетін қызметтер – интернет-алаң арқылы көрсетілетін қызметтер;

**2-бөлім. Қосылған құн салығының төлеушісі ретінде шартты тіркеу есебіне қою қағидалары**

1. ҚҚС төлеушісі ретінде шартты тіркеу есебіне қою Қазақстан Республикасы Қаржы министрлігінің Мемлекеттік кірістер комитетімен (бұдан әрі - Комитет) Қазақстан Республикасының аумағында интернет-платформа арқылы қызметті жүзеге асыратын шетелдік компаниялардың тізілімін қалыптастыру жолымен жүзеге асырылады.

ҚҚС төлеушісі ретінде тіркелген шетелдік компаниялар тізіліміне мынадай мәліметтер енгізіледі:

1. бизнес сәйкестендіру нөмірі;
2. шетелдік компанияның толық атауы;
3. шетелдік компанияның тіркелген еліндегі мемлекеттік тіркеу нөмірі;
4. шетелдік компанияның тіркелген еліндегі салық тіркеу нөмірі;
5. заңды мекенжайы:

A) мемлекет; B) елді мекен, C) көше, D) үй, E) кеңсе немесе пәтер;

1. mcc коды;
2. мерчант ID;
3. мерчант атауы (мерчант name);
4. қызмет түрі;
5. сайттың атауы;
6. электрондық мекен-жайы;
7. ҚҚС төлеуге арналған банк деректемелері;
8. сатылған тауарлар мен көрсетілген қызметтер үшін төлем қабылдау деректемелері;
9. шетелдік компания басшысының тегі, аты, әкесінің аты (егер ол жеке басын куәландыратын құжатта көрсетілген болса);
10. заңды өкілінің тегі, аты, әкесінің аты (егер ол жеке басын куәландыратын құжатта көрсетілген болса);
11. заңды өкілінің электрондық мекен-жайы.
12. Қызметін Қазақстан Республикасының аумағында интернет-алаң арқылы жүзеге асыратын шетелдік компания ҚҚС төлеуші ретінде шартты тіркеу есебіне қою үшін Комитетке осы Қағидалардың 3-тармағының екінші бөлігінде көрсетілген мәліметтері бар растау-хатты (бұдан әрі – растау-хат) интеграцияланған салық әкімшілендіру жүйесі арқылы осы Қағидалардың   
    1-қосымшасында көзделген нысан бойынша ұсынады.

Растау-хатқа мынадай құжаттардың көшірмелері қоса беріледі:

1. құрылтай құжаттары;
2. шетелдік компанияның тіркелген елінде мемлекеттік тіркеуді растайтын құжаттар;
3. шетелдік компанияның тіркелген елінде салық тіркеуін растайтын құжаттар;
4. қызметін Қазақстан Республикасының аумағында интернет-алаң арқылы жүзеге асыратын шетелдік компанияның заңды өкіліне ҚҚС төлеуші ретінде тіркеуге қою туралы растау-хатты ұсынуға өкілеттік беретін бұйрық, сенімхат, шарт, келісім немесе өзге де құжат.

Қоса берілетін құжаттар қазақ немесе орыс тіліне аударылуға тиіс.

1. Қызметін Қазақстан Республикасының аумағында интернет-алаң арқылы жүзеге асыратын шетелдік компаниямен растау-хат алғашқы төлем жасалған күннен бастап 1 (бір) айдан кешіктірілмей Комитетке ұсынылады.

Комитет бизнес сәйкестендіру нөмірін қалыптастыру мақсатында растау-хатты тіркеуші органға оны алған күннен бастап 1 (бір) жұмыс күні ішінде электрондық түрде жолдайды.

Қызметін Қазақстан Республикасының аумағында интернет-алаң арқылы жүзеге асыратын шетелдік компанияға бизнес сәйкестендіру нөмірін беру туралы электрондық хабарлама тіркеуші органмен Комитетке мемлекеттік кірістер органынан электрондық сұрау келіп түскен күннен бастап 1 (бір) жұмыс күні ішінде жолданады.

1. ҚҚС төлеуші ретінде шартты тіркеу туралы мәліметтер Комитеттің интернет-ресурсында 3 (үш) жұмыс күні ішінде жарияланады.


Бизнес сәйкестендіру нөмірі берілгеннен кейін, ол Қызметін Қазақстан Республикасының аумағында интернет-алаң арқылы жүзеге асыратын шетелдік компанияның растау-хатының 1 (бірінші) жолында көрсетіледі.


1. Шетелдік компания ҚҚС төлеушісі ретінде тіркелген шетелдік компаниялар тізіліміне енгізілетін мәліметтердің өзгеруі және (немесе) толықтырылуы туралы Комитетті осындай өзгерістер енгізілген күннен кейінгі 10 (он) жұмыс күнінен кешіктірмей осы Қағидаларға 2-қосымшаға сәйкес нысан бойынша тіркеу деректерін өзгерту туралы хабарлама ұсыну арқылы хабардар етуге міндетті.

Комитет ҚҚС төлеуші ретінде шартты тіркеу есебіне қою кезінде ұсынылған шетелдік компанияның тіркеу деректеріне өзгерістер мен толықтыруларды хабарлама ұсынылған күннен кейінгі 3 (үш) жұмыс күні ішінде енгізеді.равилам.

Қосылған құн салығының төлеушіні ретінде шартты тіркеу есебіне қою қағидаларына 1-қосымша

Нысан





Қосылған құн салығының төлеушіні ретінде шартты тіркеу есебіне қою қағидаларына 2-қосымша

Нысан

